Vor gud han er så fast en borg (Mynster)


Note
Martin Luther skrev den tyske tekst i 1528 og allerede 1533 forelå en (anonym) dansk gendigtning. Teksten er siden bearbejdet 1798 (anonym), 1840 (P. Hjort) og 1845 (Jacob Peter Mynster). Denne udgave er baseret på Mynsters tekst. For andre danske udgaver af salmen, se Vor gud han er så fast en borg.

Melodien kendes fra salmebog 1533, udgivet af Josef Klug, som var bogtrykker og ikke musiker eller komponist.

Tekst
Vor Gud han er så fast en borg,
han kan os vel bevare,
han var vor hjælp i al vor sorg,
vort værn i al vor fare;
den gamle fjende led
er nu for alvor vred,
stor magt og argelist
han samler mod os vist,
ej jorden har hans lige.

Vor egen magt ej hjælpe kan,
let kan os fjenden fælde;
men med os står den rette mand,
omgjordet med Guds vælde.
Det er den Herre Krist,
og sejer får han vist,
hærskarers Herre prud,
der er ej anden Gud,
han marken skal beholde.

Og myldred djævle frem på jord
og os opsluge ville,
vi frygter dog ej fare stor,
de deres trusler spilde;
lad rase mørkets drot
med løgn og mord og spot,
han har dog få't sin dom,
da Krist til jorden kom,
et ord ham nu kan fælde.

Guds Ord de nok skal lade stå
og dertil utak have,
thi Herren selv vil med os gå
alt med sin Ånd og gave;
og tage de vort liv,
gods, ære, barn og viv,
lad fare i Guds navn!
Dem bringer det ej gavn,
Guds rige vi beholder.

 Martin Luther forfatter
 Jacob Peter Mynster forfatter
 Anonym komponist
 Salmer

de:Ein feste Burg ist unser Gott
cs:Hrad přepevný jest Pán Bůh náš
en:A Mighty Fortress Is Our God (Hedge)
en:A Mighty Fortress Is Our God (Lutheran Church Book)
hu:Erős vár a mi Istenünk
fi:Davidin 46:s Psalmi
sv:Vår Gud är oss en väldig borg